bosoner
Store norske leksikon,Realfag,Fysikk,Kvantefysikk
Et boson er en partikkel med heltallig spinnkvantetall. Slike partikler kan befinne seg i samme kvantetilstand, i motsetning til fermioner, som har halvtallig spinnkvantetall.
Beskrivelse Innen kvantefysikken vil bosoner følge Bose–Einstein-statistikk. Denne statistikken beskriver hvordan et system bestående av flere bosoner vil oppføre seg. Bosoner er karakterisert ved heltallig spinnkvantetall.Eksempler på bosoner er: Fotoner Mesoner Alfapartikler Alle atomkjerner med et like antall nukleoner  Partikler med halvtallig spinnkvantetall kalles fermioner og disse beskrives av Fermi-Dirac statistikk.Bosoner sammenliknes ofte med fermioner og en sentral forskjell er at flere bosoner kan befinne seg i samme kvantetilstand. I motsetning kan to eller flere fermioner aldri befinne seg i samme kvantetilstand. Som en følge av dette vil materie bestående av bosoner eller fermioner kunne fremvise svært forskjellige fysiske egenskaper. Les mer i Store norske leksikon fermioner kvantefysikk Bose-Einsteinkondensat